Έλενα Ακρίτα

Η Έλενα Ακρίτα (Φιλοθέη Αθηνών, 28 Ιουνίου 1955) είναι Ελληνίδα δημοσιογράφος, σεναριογράφος, συγγραφέας και πολιτικός. Είναι βουλευτής Επικρατείας στη Βουλή των Ελλήνων, αναπληρώτρια Τομεάρχης Δικαιοσύνης αρμόδια για την Ισότητα και τα Ανθρώπινα Δικαιώματα εκλεγμένη με το ψηφοδέλτιο του ΣΥΡΙΖΑ - Προοδευτική Συμμαχία στις εκλογές του Μαΐου και του Ιουνίου 2023.

Βιογραφία
Είναι κόρη του  Ελληνοκύπριου λογοτέχνη και πολιτικού Λουκή Ακρίτα και της πολιτικού και κοινωνικής λειτουργού Σύλβας Ακρίτα, μικρασιατικής καταγωγής. Ο παππούς της Κωνσταντίνος Γιαβάσογλου υπήρξε βιομήχανος και υπουργός Κοινωνικής Πρόνοιας με καταγωγή από την Μικρά Ασία. Για τους Μικρασιάτες της Νέας Ιωνίας ίδρυσε συνοικισμό που πήρε το όνομα του (Συνοικισμός Γιαβάσογλου).

Δημοσιογραφία
Ως δημοσιογράφος, συνεργάστηκε με το περιοδικό Ταχυδρόμος και τις εφημερίδες Το Bήμα, Έθνος, Έθνος της Κυριακής, Ειδήσεις και Τα Νέα.

Αποχώρησε από την εφημερίδα Τα Νέα τον Δεκέμβριο του 2020 μετά από μη δημοσίευση του άρθρου της από την εφημερίδα, κάνοντας λόγο για λογοκρισία μετά από 20 χρόνια συνεργασίας..Συνεργάστηκε, επίσης, με τους ραδιοφωνικούς σταθμούς  EPΑ1, Αθήνα 9.84, Flash και ΑΝΤ1.

Τον Ιανουάριο του 2021 ανακοινώθηκε η συνεργασία της με το News 24/7 - 24 MEDIA με ένα άρθρο γνώμης κάθε Σάββατο και τη στήλη «Μια γυναίκα στην πλατεία». Από το Οκτώβριο του 2021 ξεκίνησε κπομπές podcasts μέσα από News 24/7.

Ως δημοσιογράφος κάλυψε τη Δίκη των πρωταιτίων της Χούντας, την Επανάσταση των Γαριφάλων στην Πορτογαλία, τους μεγάλους σεισμούς της Θεσσαλονίκης, εκλογές, και άλλα σημαντικά γεγονότα.

Στην εφημερίδα Το Βήμα έκανε συνεντεύξεις με μεγάλες μορφές της Τέχνης, της Πολιτικής και του Πολιτισμού όπως ο Οδυσσέας Ελύτης, ο Κωνσταντίνος Τσάτσος, ο Ιάκωβος Καμπανέλλης κ.α.

Ασχολήθηκε με θέματα όπως η υπόθεση Βαγγέλη Γιακουμάκη, η ανθρωποκτονία του Ζακ Κωστόπουλου, η υπόθεση Λιγνάδη, τα δικαιώματα των κρατουμένων, των γυναικών και της ΛΟΑΤΚΙ κοινότητας.

Είναι σεναριογράφος των σειρών Γόβα στιλέτο, Στρας, Με θέα στο πέλαγος, Βέρα στο δεξί, Αν υπήρχες θα σε χώριζα, Τα μυστικά της Εδέμ. Το επόμενο σενάριο της είναι βασισμένο στο μυθιστόρημα της Τα Τάπερ της Αλίκης.

Στην τηλεόραση έχει παρουσιάσει τις εκπομπές Κυριακάτικα με τον Δημήτρη Κωνσταντάρα, Φώτα πορείας, δημοσιογραφική εκπομπή με συνεντεύξεις σπουδαίων προσωπικοτήτων και το τηλεπαιχνίδι Ο πιο αδύναμος κρίκος.

 Πολιτική 
Η Έλενα Ακρίτα έθεσε υποψηφιότητα με τον ΣΥΡΙΖΑ - Προοδευτική Συμμαχία στις εκλογικές αναμετρήσεις του Μαΐου και Ιουνίου του 2023, όπου εξελέγη βουλευτής με το ψηφοδέλτιο Επικρατείας του κόμματος.

 Προσωπική ζωή 
Έχει κάνει τρεις γάμους. Ο πρώτος της γάμος ήταν με τον συγκοινωνιολόγο Νάσο Κόκκινο. Έπειτα, το 1987, παντρεύτηκε τον ηθοποιό Κώστα Αρζόγλου και το 1992 υιοθέτησαν τον γιο τους, Παύλο Αρζόγλου. Στη συνέχεια, το 2012, παντρεύτηκε τον ηθοποιό και σεναριογράφο Γιώργο Κυρίτση, έπειτα από 18 χρόνια κοινής ζωής και επαγγελματικής συμπόρευσης.

Είναι φεμινίστρια, ακτιβίστρια σε θέματα ανθρωπίνων δικαιωμάτων. Επίσης συμμετέχει σε ζωοφιλικές δράσεις για την διάσωση και την περίθαλψη των αδέσποτων, ενώ μαζί της ζουν πολλά αδέσποτα και κακοποιημένα σκυλιά και γάτες.

Το τελευταίο της βιβλίο «Μαμά, κοίτα, χωρίς χέρια» έχει βιωματικό / αυτοβιογραφικό χαρακτήρα και περιγράφει τις σημαντικές στιγμές της ζωής της και τη μάχη της με την κατάθλιψη.

 Βραβεία 
ΤίτλοςΈτοςΒραβείοΠαραπομπέςΚορυφαία γυναικεία προσωπικότητα της χρονιάς2004Leaders of the YearΚαλύτερη δημοσιογράφος εντύπων2004Γυναίκες της χρονιάς2005

 Τηλεοπτικές σειρές 
ΤίτλοςΣειράΈτοςΒραβείοΠαραπομπέςΚαλύτερο σενάριοΜε θέα στο πέλαγο2004Τηλεοπτικά βραβεία «Έθνος»Βέρα στο Δεξί2005Δημοφιλέστερη καθημερινή σειράΠρωτότυπο σενάριο δραματικής ή κωμικής σειράςΤα Μυστικά της Εδέμ2009Τηλεοπτικά βραβεία Wind: Πρόσωπα 2009Αγαπημένη ελληνική σειράΤα Μυστικά της Εδέμ

 Εργογραφία 
 Από την Έλενα με χαμόγελο (1981)
 Ραντεβού με την Έλενα (1982)
 Η Έλενα στη χώρα των θαυμάτων (1985)
 Η διαθήκη (1986)
 Τα φλου (1990) 
 Γόβα στιλέτο (1993)
 Εις θάνατον (1997)
 Γεννήθηκα ξανθιά (2002)
 Και οι ξανθιές έχουν ψυχή (2004)
 Χτυποκάρδια στο κρανίο (2011)
 Το Μήλο βγήκε απ' τον Παράδεισο (2013)
 Φόνος 5 αστέρων (2015)
 Το μυστικό της Μπλε Πολυκατοικίας (2017)
Τα χειροποίητα (2018)
 Τα τάπερ της Αλίκης (2019)
Το σκισμένο τούλι (2020)
Μαμά, κοίτα, χωρίς χέρια (2022)

 Θεατρικά έργα 
Το πρώτο της θεατρικό έργο, Η δίαιτα του αστροναύτη, ανέβηκε το 2000 και ολοκληρώθηκε το 2001 σε σκηνοθεσία Σταμάτη Φασουλή. Έχει μεταφράσει και διασκευάσει από τα Αγγλικά και τα Γαλλικά πολλά θεατρικά έργα, πρόζες και μιούζικαλ.

 Παραπομπές 

 Εξωτερικοί σύνδεσμοι 
Σελίδα στο biblionet.gr
Προφίλ στο Facebook
Έλενα Ακρίτα άρθρα στο News 24/7
Έλενα Ακρίτα - The Podcast

Κατηγορία:Πρόσωπα κυπριακής καταγωγής
Κατηγορία:Έλληνες σεναριογράφοι
Κατηγορία:Ελληνίδες δημοσιογράφοι
Κατηγορία:Ελληνίδες συγγραφείς
Κατηγορία:Έλληνες βουλευτές επικρατείας
Κατηγορία:Βουλευτές εκλεγμένοι με τον ΣΥΡΙΖΑ